आम लोगों के अलावा ग्लैमर की दुनिया पर भी इसका असर देखा जा रहा है. अभी सलमान ख़ान और नरेंद्र मोदी की मुलाक़ात की सुर्ख़ियां यादों से धुंधलाई भी नहीं थीं कि एक नई ख़बर ने, या यूं कहें कि एक तस्वीर ने लोगों को हैरान कर दिया है.मॉडल और अभिनेत्री मेघना पटेल ने खुल कर नरेंद्र मोदी का समर्थन किया है लेकिन उनका अंदाज़ ज़रा हटकर रहा.मेघना ने भारतीय जनता पार्टी के प्रधानमंत्री पद के उम्मीदवार नरेंद्र मोदी के समर्थन में एक फ़ोटो शूट करवाया है.इन तस्वीरों में मेघना ने बीजेपी के चुनाव निशान कमल के फूल से पूरे शरीर को ढक कर फ़ोटो शूट करवाया है .इसके अलावा वो एक तस्वीर में बिना कपड़े पहने नरेंद्र मोदी के पोस्टर के साथ दिख रही हैं जिस पर मोदी के लिए वोट की अपील की गई है.इससे पहले मॉडल पूनम पांडेय भारतीय क्रिकेट टीम के लिए निर्वस्त्र होने की ख़्वाहिश ज़ाहिर कर चर्चा में आ चुकी हैं लेकिन किसी नेता के लिए ये पहले कभी नहीं हुआ.पर बीजेपी के महाराष्ट्र राज्य के प्रवक्ता माधव भंडारी ने इस पर कहा 'हम उनका स्वागत करते हैं जो लोग बीजेपी का समर्थन करते हैं पर हम इस तरह के आपत्तिजनक प्रदर्शन के सख्त ख़िलाफ़ हैं. अगर आप नरेंद्र मोदी को अपना समर्थन देना चाहते हैं तो उनकी रैली में आइये पर इस तरह के समर्थन की हम कड़ी निंदा करते हैं.'उन्होनें मेघना के इस 'समर्थन' को ख्याति पाने का एक तरीका बताकर कहा 'वो ऐसा करके बस अपनी लोकप्रियता में इज़ाफ़ा करना चाहती हैं.माधव भंडारी कहते हैं 'मैंने पार्टी के दिग्गज नेताओं से इस बारे में बात की है और भविष्य में ऐसे मसलों पर हमें क़ानून की मदद लेनी होगी.'वहीँ मेघना का कहना है की उनका 'समर्थन' बिलकुल भी आपत्तिजनक नहीं है.इंडियन क्रिकेटर विराट कोहली और बॉलीवुड अभिनेत्री अनुष्का शर्मा की दोस्ती की चर्चा हर जगह हो रही है लेकिन अब इन चर्चाओ में एक और नाम शामिल हो गया है.ये नाम है युवराज सिंह और नेहा धूपिया का. हालांकि ऐसा नहीं है कि पहली बार किसी बॉलीवुड अभिनेत्री का नाम युवराज सिंह के साथ जोड़ा जा रहा है.नेहा धूपिया से पहले युवराज का नाम किम शर्मा और दीपिका पादुकोण से भी जोड़ा गया है.गायिका और अभिनेत्री सोफ़िया चौधरी ने हाल ही में मुम्बई के एक बड़े रेस्त्रां में अपने जन्मदिन की पार्टी दी थी.इस आयोजन में युवराज सिंह और नेहा धूपिया के साथ पहुंचने से ये चर्चा ज़ोर पकड़ने लगी. नेहा और युवराज की यह दोस्ती उस पार्टी में सबका ध्यान अपनी और खींच रही थी.युवराज सिंह फ़िलहाल भारतीय क्रिकेट टीम से बाहर हैं और छुट्टियां मना रहे हैं.(बीबीसी हिन्दी के क्लिक करेंएंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)